Job shadowing- Coimbra,Portugal

U sklopu Erasmus+ programa od 30.09.do 03.10., zajedno s kolegicama iz još dvije akreditirane škole, sudjelovala sam u job shadowingu u gradu Coimbra u Portugalu.

Coimbra je prekrasan sveučilišni grad bogate povijesti s najstarijim sveučilištem u Portugalu i jednim od najstarijih u svijetu.

Posjetile smo dvije škole te pratile nastavu engleskog jezika, razgovarale sa socijalnim pedagogom i psihologom te obišle školski vrt,

Stekla sam uvid u različite pedagoške pristupe i metodologije poučavanja stranih jezika te inovativne prakse s naglaskom na integriranje digitalnih tehnologija u nastavu, upotrebu projektnog i istraživačkog učenja,aktivne i interaktivne oblike rada. Poseban naglasak stavljen je na načine i mogućnosti uključivanja učenika s različitim obrazovnim potrebama u nastavu engleskog jezika.

Upoznala sam se s praksama koje promiču održivost i ekološku svijest u obrazovanju te raznim mogućnostima implementacije tema o održivom razvoju u nastavni kurikulum, mogućnostima korištenja recikliranih materijala u nastavi, poticanjem učenika na promišljanje o okolišu kroz praktične aktivnosti i projekte i promicanje odgovornog korištenja resursa u školi.

Razmijenila sam  iskustava s kolegama iz Turske, Estonije i Poljske koji su u isto vrijeme boravili u školi te se veselim daljnjoj suradnji s njima kao i s nastavnicima iz  škola u Coimbri.

 

